Rozanne Gewaar se derde album, Kleine Gode, is reg! Einde November skop sy 'n vinnige toertjie af - sy hou k'sert in die Kaap, Londen, Amsterdam, en natuurlik die VSA. Die liedjieskrywer het onlangs van Chicago af San Francisco toe getrek.
"Dis altyd moeilik om liedjies uit te kies, maar daar loop tog 'n tema deur die album, en dis hoekom ek Kleine Gode as die titellied uitgesonder het", sê Rozanne. Die idee van ons menslike skeppingsdrang, ons vermoë om te bou en breek, ons sensitiwiteit en tog ons stomme onkunde - dis vir my die tema wat loop deur liedjies soos Kleine Gode, Vrou, Karoo en To Carve."
Nog 'n lied op die album, Wag Vir Môrelig, sal in Desember met 'n nuwe Musiekvideo spog. Wag vir Morelig kan maklik 'n donker lied wees, maar die produksie fokus op die skryfproses. Mens moet soms jou donker nag deurleef voor jy iets het wat jy maar kan deel.